ЗАПИСНИК
Са XLII седнице Изборне комисије општине Сокобања одржане дана 23.12.2023. године у сали СО Сокобања са почетком у 19:35 часова.
Седници присуствују: председница Александра Марковић и чланови: Душан Милетић, Зоран Шујица, Срђан Анђелковић, Ђокић Саша, Никола Милић заменици чланова: Богданић Драган, Стефан Вукић, Витомир Крстић, Марија Милановић, Тања Алковић и Радомир Миловановић.
Седници не присуствује заменик председника Никола Николић и члан Александар Мијајловић.
Седници присуствују и чланови/заменици чланова проширеног састава за избор народних посланика Народне скупштине: Исидор Крстић, Дејан Стаменковић, Славица Миловановић, Тања Алексић-Масловарић, Стефан Ђорђевић, Горан Симић, Предраг Стевановић као и заменици чланова, Бојан Васић, Влатко Ловренчић, Ана Милановић и Драгана Лукић.

Седници не присуствује члан проширеног састава Крстивоје Милановић, Иван Пауновић и Драгана Ђорђевић 
Седници присуствује Бојана Ћирић секретар комисије, која води записник док је Милена Раденковић - Гаћеша, заменик секретара комисије одсутна.
Председник комисије предложила је, а комисија једногласно усвојила следећи

ДНЕВНИ РЕД
1. [bookmark: _Hlk153873083]Разматрање и доношење Решења о стављању ван снаге Збирног извештаја о резултатима гласања на изборима за народне посланике на бирачким местима на територији општине Сокобања
2. [bookmark: _Hlk154250757]Разматрање и одлучивање по Захтев подносиоца проглашене изборне листе кандидата за народне посланике за поништавање гласања на бирачком месту, поднет од стране КОАЛИЦИЈЕ СРБИЈА ПРОТИВ НАСИЉА

Ток седнице

[bookmark: _Hlk152329927][bookmark: _Hlk149739388][bookmark: _Hlk154250633]1.  Председница комисије је образложила да је Изборна комисија општине Сокобања дана 21.12.2023. године донела Збирни извештај о резултатима гласања на изборима за народне посланике на бирачким местима на територији општине Сокобања али с обзиром да је од стране КОАЛИЦИЈЕ СРБИЈА ПРОТИВ НАСИЉА поднет захтева за поништавање гласања на бирачким местима неопходно је да се по службеној дужности донети Збирни извештај стави ван снаге. Како није било примедби и предлога за допуну или измену  комисија је донела наведено решење са четрнаест  (14) гласова „ЗА“. 

Отправак Решења је саставни део записника.

2.Председница комисије је затим члановима комисије ставила на разматрање поднети захтев подносиоца проглашене изборне листе кандидата за народне посланике за поништавање гласања на бирачком месту,  поднет од стране КОАЛИЦИЈЕ СРБИЈА ПРОТИВ НАСИЉА.Такође је навела да је наведени захтев, заведен код Изборне комисије општине Сокбања под бројем 013-2-355/23 дана 23.12.2023. године у 16:43 сати, а да  је исти поднет  пошти ПТТ 11061 Београд 139 дана 20.12.2023. године у 22:00 часа, с тим да је рок за улагање захтева био 20.12.2023. године у 20:00 часа.

Након што је отворила дискусију члан Изборне комисије Предраг Стевановић је рекао да му је сумњиво да је тако касно предат захтев  у 22:00 часова у пошти.
Како других пријављених за дискусију није било Председница комисије је ставила на разматрање нацрт решења којим се напред наведени захтев одбацује као неблаговремен па како на предложени нацрт решења није било примедби и предлога за допуну или измену  комисија је у 20:01 сати донела наведено решење са тринаест  (13) гласова „ЗА“, један против, уздржаних није било. 

Отправак Решења је саставни део записника.


Завршено у 20:02  часова


          ЗАПИСНИК ВОДИЛА					ПРЕДСЕДНИЦА
                  Бојана Ћирић                                                             Марковић Александра

